Massari

**kSari** **Abboud**, ezagunagoa **Massari** izen artistikoaz (Beirut, Libano, 1980ko abenduaren 10a) Kanadan hazitako R&B, *pop* eta *hip-hop* kantaria da. *Massari* hitz siriar-libanoarra da, eta informalki erabilita "dirua" esan nahi du.

2001-2002 urteetan hasi zuen bere ibilbide musikala eta hainbat album kaleratu ditu. Hasierakoak *Massari* 2005ean eta *Forever Massari* 2009an. Kanadan, Ekialde Ertainean eta nazioartean arrakasta izan zuten lan bakunak izan zituen.

## Ibilbidea 
Massari Libanoren Beirut hiriburuan jaio zen eta 9 urte zituenean familia Montrealera (Quebec) joan zen. 13 urterekin, Ottawako auzo pobre batera, Ontariora, joan zen bizitzera, Sami eta Samer haurride gazteekin, eta *Hillcrest High* Schoolera joan zen. 

### Abeslari ibilbidea 
2002. urtean, Massarik “Spitfire”-rako demo bat kaleratu zuen, tokiko irratiaren transmisioan harrera ona izan zuena. Hasieran izan zuen arrakasta oinarri hartuta, Massarik kontratua sinatu zuen Discografic Capital Prophets (CP) Records Inc. zigiluarekin, eta Bellyrekin batera diskoetxearen artista arrakastatsu gailenetako bat bihurtu zen. Hiru urtez prestatzen jardun ostean, *Massari* izeneko albuma kaleratu zuen CP Records-en. Bere lehen albuma 4 singlekoa izan zen, Kanadan urrezko ziurtagiria jaso zuen eta nazioarteko arrakasta izan zuen Europan, Asian, Ekialde Ertainean eta bere jatorrizko herrialdean, Libanon. Massari eta CP Recordsen arteko harremanak 2007. urteko bukaerara arte jarraitu zuen. 2007. urteko azaroaren 14an, Massarik eta bere diskoetxeak, CP Records-ek, kontratu eta finantza liskarrak zirela eta, bien arteko harremana desegiteko akordioa lortu zuten. 2008. urteko ekainaren 12an, Massarik beste kontratu bat sinatu zuen abeslariaren aurrerapena jarraitu zuen Universal Recordsekin. Albuma prestatu bitartean, Massarik bi single kaleratu zituen: *“Say you love me*” eta “*In love again*”. 2008. urteko maiatzaren 16an Libanoko “Star Academy Arab World”-en burutu zen. Bat bera ere ez zen album berrian sartu. 2009. urtean, “Bad Girl” eta “Body Body” bere hurrengo albumeko bi abesti ere ezagutarazi zituen. “Forever *Massari”* albuma 2009. urteko azaroaren 10ean plazaratu zen ofizialki Kanadako Universal Recordsen. Rupert Gayle, Greggs Alex, Derek Brin, Rob Wells eta Forsley Justin konpositore eta ekoizleen abestiak bildu zituen. Massarik bere hirugarren diskoa prestatu zuen 2011n estreinatzeko.

### Sariak 
Massarik 2006. urteko MuchMusic Video Awards sarietan Pop Bideo Onenaren saria irabazi zuen Be Easy abestiarekin, eta Bideo Independente Onenaren, Zinematografia Onenaren eta Zuzendari Onenaren sarietarako ere izendatu zuten (RTk zuzendu zuen). 2006. urtean MuchMusic Video Award-erako ere izendatu zuten Kanadako Artista Gogokoena, publikoak aukeratua.

## Diskografia 
### Estudioko albumak 
### DVDa 
* 2006: Massari: Road to Success

### Sinpleak 
## Sariak eta izendapenak 
* 2005: 2 MuchMusic Video Awards sarietarako izendatu zuten Best Independent Video eta MuchVibe Best Rap Video lanengatik.
* 2005: 2 Canadian Urban Music Awards sarirako izendatua, Best New Artist eta R&B/Soul Recording of the Year lanengatik.
* 2006: Best Director, Best Cinematography, Best Pop Video, Best Independent Video ("Be Easy") eta People's Choice Favourite Canadian Artist lanek 5 MuchMusic Award-etarako izendatu zuten.
* 2006: MuchMusic Award saria irabazi zuen, Best Pop Video eta "Be Easy" lanengatik.
* 2006: Juno Award-erako izendatua R&B / Soul Recording of the Year category lanarekin
* 2006: MuchMusic Video Award saria irabazi zuen "Real Love" lanarekin.

## Erreferentziak 
## Kanpo estekak